Publication: Magyar Közlöny
Issue: MK-2003-91 (Year: 2003, Number: 91)
Era: 1990-2004
Section: 2002. évi LXII. törvény 104. §-ának (2) bekezdésében
Paragraph Index: 507

2. § Ez a rendelet a kihirdetését követõ 5. napon lép hatályba. Kis Zoltán s. k., környezetvédelmi és vízügyi minisztériumi politikai államtitkár 2003/91. szám III. rész HATÁROZATOK A Kormány határozatai A Kormány 1075/2003. (VII. 30.) Korm. határozata a Balatonnal kapcsolatos intézkedésekrõl A Kormány, tekintettel arra, hogy a Balaton az ország egyik legfontosabb természeti kincse, a tó és környéke sorsának alakulása nemzeti ügy, és figyelemmel az utóbbi évek vízszintet csökkentõ természeti adottságaira, a hazai, de fõként a nemzetközi gazdasági környezet változásaira, valamint az ennek következtében átalakuló turizmus kihívásaira, a Balatonnal összefüggõ feladatokat konkrét programba foglalja. A program nemcsak a Balaton jelenlegi alacsony vízszintjével, hanem a víz minõségével és a természeti értékekkel, a turizmussal, a közbiztonsággal, a kulturális örökség védelmével, a területfejlesztéssel kapcsolatos feladatokat, továbbá az infrastruktúra és a települési környezet fejlesztésének teendõit, valamint a vonatkozó irányítási és szabályozási feladatokat is meghatározza. A Balatonnak mint természeti erõforrásnak a helyzetét mindenkor a tó környezeti-ökológiai állapota határozza meg, amelybe éppúgy beletartozik a benne lévõ vízmenynyiség és vízszint, mint ahogyan a tó vízminõsége és élõ rendszereinek helyzete. A Kormány célja, hogy a tóban a társadalmi hatásokkal is számoló stabil vízállapotok legyenek, de azok megteremtése ne sértse más térségek természeti viszonyait és az ökológiai érdekeket. A Balaton térségében a víz és a táj a helyi gazdaság alapja és erre épül a rekreációs és turisztikai kínálat. A több mint két évtizede folyó, tudományosan megalapozott programok jelentõsen javították a tó állapotát, és a jó vízminõség megóvása továbbra is alapvetõ célkitûzés. Az üdülésiturisztikai feltételek szempontjából meghatározó fontosságú az infrastruktúra (vízellátás, szennyvízelvezetés, csapadékvíz-elvezetés, hulladékkezelés, közlekedési viszonyok) fejlettsége, valamint a települési környezet állapota. A Kormány az infrastrukturális feltételek tervszerû, folyamatos megteremtésével megfelelõ alapot kíván biztosítani a tó harmonikus használatára. A tó és környéke egyben jelentõs gazdasági erõforrás, kiváló adottságokkal és összetett természeti és kulturális vonzerõvel rendelkezõ turisztikai fogadóterület. Kiemelkedõ szerepet tölt be hazánk turizmusában: Budapest után a második legfontosabb célterülete az országnak, ahol a turizmus jelenti a fõ gazdasági ágazatot, és a víz adja az elsõ számú vonzerõt. A Balaton Régió gazdaságfejlesztési programja célul tûzte ki a sokszínû, a természeti értékekre és a kulturális örökségre épülõ minõségi turisztikai kínálat kialakítását, valamint a turisztikai szezon elnyújtását segítõ fejlesztések támogatását. A Kormány intézkedései e célok teljesítését is szolgálják. A kormányhatározat összehangolja az érintett tárcák Balatonnal kapcsolatos intézkedéseit, és átfogó képet ad a Balatonnal összefüggõ kormányzati intézkedésekrõl. Az egységes kormányzati fellépés és cselekvés kedvezõ az érdekelt helyi lakosok, üdülõtulajdonosok, önkormányzatok és a Balatonra látogatók számára. A Kormány — áttekintve a Balaton állapotát, a tó környezetével, valamint a használhatóságával összefüggõ helyzetet, a tó és környéke nemzetgazdasági, társadalmi fontosságát, jelentõségét, a Balatonnal összefüggõ rövid- és középtávú kormányzati feladatokat — elrendeli: I. RÖVID TÁVÚ (2003—2004) ÉS FOLYAMATOS FELADATOK A Balatonnal mint természeti erõforrással összefüggõ intézkedések körében

Source: https://magyarkozlony.hu/hivatalos-lapok/af962c64796fb96f6e5e5de53badcdbe3e5286dd/dokumentumok/45eb86367399123068ccceb626bcc78342c14795/letoltes